Изх. №...................../..................2023 г.

**ДО**

**МИНИСТЕРСКИ СЪВЕТ**

**НА РЕПУБЛИКА БЪЛГАРИЯ**

**Д О К Л А Д**

**от**

**РОСИЦА КАРАМФИЛОВА** – **МИНИСТЪР НА ОКОЛНАТА СРЕДА И ВОДИТЕ**

**Относно:** *Проект на**Постановление за изменение и допълнение на нормативни актове на Министерски съвет*

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл.31, ал.2 от Устройствения правилник на Министерския съвет и на неговата администрация, внасям за разглеждане проект на Постановление за изменение и допълнение на нормативни актове на Министерски съвет.

Проектът на акта е разработен във връзка с необходимостта от въвеждане на мерки по прилагане на законодателството на Европейския съюз – приетите Регламент за изпълнение (ЕС) № 2018/2067 на Комисията от 19 декември 2018 г. за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета (OB L 334/94 от 31.12.2018 г.), Делегиран регламент (ЕС) 2019/1122 на Комисията от 12 март 2019 година за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС (OB L 177, 2.7.2019 г.), Регламент за изпълнение (ЕС) № 2018/2066 на Комисията от 19 декември 2018 г., относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета.

Основните цели на предвидените в проекта на ПМС изменения и допълнения са:

- Необходимостта от въвеждане на мерки по прилагане на законодателството на Европейския съюз – приетите Регламент за изпълнение (ЕС) № 2018/2067 на Комисията от 19 декември 2018 г. за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета (OB L 334/94 от 31.12.2018 г.), Делегиран регламент (ЕС) 2019/1122 на Комисията от 12 март 2019 година за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС (OB L 177, 2.7.2019 г.), Регламент за изпълнение (ЕС) № 2018/2066 на Комисията от 19 декември 2018 г., относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета.

- Въвеждане на конкретизиращи разпоредби по писмените процедури за дейностите по управление и контрол на данни по изискването за мониторинга и докладването на емисиите на ПГ по прилагането на Регламент за изпълнение (ЕС) № 2018/2066 ще се прецизира настоящата нормативна разпоредба на подаваните от оператора данни, така че да бъдат представени пред компетентния орган по удовлетворяващ начин.

- С цел хармонизиране и увеличаване ефективността на ЕСТЕ съгласно Регламент за изпълнение (ЕС) № 2018/2066 ще бъдат въведени правилата за подобряване и опростяване на правилата за мониторинг и докладване на операторите, участващи в Схемата.

- Прецизност и акуратност при извършване на проверката на докладите чрез въвеждане на по-дълга времева рамка съгласно изискванията по чл. 14 от Наредба за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници.

- Осигуряване на възможност на операторите на инсталации или авиационните оператори да окомплектоват изискуемите документи, придружаващи заявленията за откриване на партида.

Очакваните резултати от прилагането на акта са:

- Подобряване на писмените процедури за дейностите по управление и контрол на данни по изискването за мониторинга и докладването на емисиите на ПГ съгласно Регламент (ЕС) № 2018/2066.

- Подобрени и опростени правила за мониторинг и докладване за хармонизиране и увеличаване ефективността на ЕСТЕ съгласно Регламент (ЕС) № 2018/2066.

- Ще се осигури възможност за компетентните органи по прилагането на чл. 14 от Наредба за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници, да извършват прецизна проверка на докладите предоставени от операторите.

- Ще бъде въведено изискване данните от личната карта да бъдат заверени с „Вярно с оригинала“ от лицето при изискванията за окомплектоване на изискуемите документи, придружаващи заявленията за откриване на партида по чл. 5, ал. 4 от Наредба за реда и начина на администриране на националния регистър за търговия с квоти за емисии на парникови газове, съгласно изпълнение на Делегиран регламент (ЕС) 2019/1122 на Комисията от 12 март 2019 година.

- Ще бъдат приети изменения и допълнения на посочените Наредби, с което операторите на инсталации в обхвата на Европейската схема за търговия с емисии да имат възможност пълноценно да участват в Схемата и да упражняват правата и задълженията си във връзка с нея.

Предложените актове не предвиждат хармонизация на актове на правото на Европейския съюз, поради което не се изготвя справка за съответствие с европейското право.

Проектът на ПМС за изменение и допълнение на Наредбите, е обявен за публично обсъждане на интернет страницата на Министерството на околната среда и водите и на портала на МС за обществени консултации, съгласно изискванията на чл. 26, ал. 2, ал. 3 и ал. 4 от Закона за нормативните актове.

За предложения проект на акт не са необходими допълнителни разходи/трансфери/, други плащания по бюджета на Министерство на околната среда и водите.

Предложеният проект на акт не води до въздействие върху държавния бюджет. В тази връзка е изготвена финансова обосновка съгласно Приложение 2.2 към чл. 35, ал. 1, т. 4, буква „б “ от Устройствения правилник на Министерския съвет и на неговата администрация.

Проектът на ПМС за изменение и допълнение на Наредбите, е съгласуван в съответствие с чл. 32 и чл. 34 от Устройствения правилник на Министерския съвет и на неговата администрация. Направените бележки и предложения са отразени, съгласно приложената справка.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Във връзка с гореизложеното и на основание чл.8, ал.2 от Устройствения правилник на Министерския съвет и на неговата администрация, предлагам Министерският съвет да приеме предложения проект на Постановление за изменение и допълнение на нормативни актове на Министерски съвет.

**РОСИЦА КАРАМФИЛОВА**

*Министър на околната среда и водите*

**Съгласували**:

Ренета Колева, заместник-министър,………………………………………………дата………………………

Боряна Каменова, директор дирекция ПИК,……………………………………....дата………………………

**Изготвил**:

Венета Борикова, държавен експерт ПИК,………………………………………………….дата…………………….